Након тзв. каранфилске револуције у Португалији априла 1974. године, нова португалска власт одлучила је дати независност колонији Португалски Тимор. Дана 20. маја, уједињењем неколико левичарских партија основана је партија Тиморско социјалдемократско удружење (АСДТ). Дана 11. септембра исте године, АСДТ је преименован у Револуционарни фронт за независност Источног Тимора (Фретилин). На изборима 1975, Фретилин је освојио већину гласова, а на другом месту нашао се Демократски савез Тимора (УДТ). Чланови УДТ-а су пре деколонизације углавном били сарадници колонијалних власти.